open-index/open-wikipedia-markdown huggingface dataset:
Հորձանուտ (ֆիլմ, 1983)

**«Հորձանուտ»** (), ռեժիսոր Ստանիսլավ Կլիմենկոյի ֆիլմը, որը նկարահանվել է Գրիգորի Տյուտյուննիկի վեպի հիման վրա։

## Սյուժե
Ֆիլմի գլխավոր հերոս Տիմկա Վիխորան 1941 թվականի ամռան վտանգավոր մարտերի ժամանակ հիշում է հայրենի Տրոյանովկա գյուղի կյանքի մասին։ Այդ հիշողությունները նրան օգնում են ուժ գտնել ծանր պատերազմական առօրյայի և մարտերի համար։ Ֆիլմը պատմում է այն մասին, թե ինչպես են գյուղի բնակիչները պատերազմի վտանգների առջև միավորվում հայրենասիրության և հայրենիքի հանդեպ սիրո հողի վրա։

## Դերասանական կազմ
### Գլխավոր դերերում
* Իգոր Տարադայկին – *Տիմկա Վիխորա
* Նինա Տոբիլևիչ – *Օրիսյա
* Ֆեոդոր Ստրիգուն – *Իգնատ
* Անատոլի Բարչուկ – *Օքսեն
* Վլադիմիր Վոլկով – *Դորոշ
* [[Բոգդան Ստուպկա]] – *Իոսկա Վիխորա
* Իրինա Բունինա – *Ուլյանա
* Դմիտրի Նալիվայչուկ – *Դենիս
* Օսիպ Նայդուկ – *Գավրիլա

=== Դերերում ===
* Օլեգ Մոսեյչուկ – *Սերգեյ
* Վիկտոր Դանիլով – *Մարկո
* Լյուդմիլա Սոսյուրա – *Նաստյա
* Տաիսիա Լիտվինենկո – *Ալյոնա
* Օլգա Կոնդրատյուկ – *Լուկերկա
* Ելենա Ամինովա – *Յուլյա
* Ալեքսանդր Յաշչուկ – *Ֆեդոտ
* Կոստա Տուրիև – *Թիմուր
* Վլադիմիր Անտոնով – *Կուզ
* Բորիս Մոլոդան – *Վիխտիր
* Լեոնիդ Սլիսարենկո – *Տետերյա

### Դրվագներում
* Ն. Շուտկո
* Ի. Կապինոս
* Կ․ Արտյոմենկո
* Ա. Բելի
* Զ. Գորնիչնա
* Ա. Դոնեց
* Լ. Զախարովա
* Վ. Իվանիցկի
* Մ. Կովտունենկո
* Ֆ. Կորժ
* Վ. Կոնիսևիչ
* Անդրեյկա Լարչենկո
* Ս. Ալեքսանդրովա
* Բ. Ալեքսանդրով
* Յու Պերենչուկ
* Ս. Պոնոմարերենկո

## Նկարահանող խումբ
* Բեմադրությունը՝ Ստանիսլավ Կլիմենկոյի
* Սցենարիս՝ Ալեքսանդր Սացկի
* Գեղարվեստական ղեկավար՝ Տիմոֆեյ Լևչուկ
* Բեմադրող օպերատոր՝ Վիկտոր Պոլիտով
* Բեմադրող նկարիչ՝ Անատոլի Դոբրոլեժա
* Գրիմ՝ Ալյոնա Մասլովա
* Կոստյումներ՝ Ալլա Կոստենկո
* Կոմպոզիտոր՝ Ալեքսանդր Բիլաշ
* Հնչյունային օպերատոր՝ Վիկտոր Լուկաշ
* ԽՍՀՄ պետական սիմֆոնիկ նվագախումբ, դիրիժոր՝ Ֆեոդոր Գլուշչենկո
* Ռեժիսոր՝ Պ. Մարուսիկ
* Օպերատոր՝ Պավել Նեբերա
* Ռեժիսոր օգնականներ՝ Օ. Կոսնիչուկ, Ս. Չեռնիլևսկի
* Օպերատորի օգնականներ՝ Ա. Լակտիոնով, Վ. Տիմչենկո
* Դեկորատոր՝ Ն․ Պոշտարենկո
* Նկարիչ-լուսանկարիչ՝ Ա. Կմեց
* Լուսատեխնիկայի վարպետ՝ Վ. Չերնիշենկո
* Համակցված նկարահանումներ․
** Օպերատոր՝ Բ. Սերյոժկին
** Նկարիչ՝ Մ․ Պոլունին
* Մոնտաժող՝ Ի. Բասնինա
* Խմբագիր՝ Ա. Շևչենկո
* Ֆիլմի տնօրեն՝ Դմիտրի Բոնդարչուկ

## Մրցանակներ
* 1983 - գլխավոր մրցանակ Ժդանովի հանրապետական կինոփառատոնում,
* 1983 - դիպլոմ Դմիտրի Նալիվայչուկին կինոյում դեբյուտի համար «Молодость» ՄԿՓ,
* 1984 - Ն. Օստրովսկու  անվան մրցանակ 1984 թվականին ռեժիսոր Ստանիսլավ Կլիմենկոյին «Ամբողջ աշխարհը քո աչքերում», «Дударики» և «Հորձանուտ» ֆիլմերի համար։

## Ծանոթագրություններ

## Արտաքին հղումներ
* [Фильм «Водоворот» на сайте megabook.ru](http://www.megabook.ru/Article.asp?AID=574031&thSearchText=%C2%CE%C4%CE%C2%CE%D0%CE%D2%20(1983))
* 

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Pittsburgh Pet Expo

**Pittsburgh Pet Expo** (հայերեն հնչողությամբ՝ **Փիթսբուրգ փեթ էքսպո**), ընտանի կենդանիների առուծախ կազմակերպելու նպատակով յուրաքանչյուր տարի աշնան կեսերին Փենսիլվանիա նահանգի Փիթսբուրգ քաղաքի գործարար թաղամասում՝ Դեյվիդ Լոուրենսի անվան կենտրոնում կազմակերպվող շոու, որն ունի եռօրյա տևողություն և անց է կացվում ծածկից դուրս գտնվող, շուրջ երկուսուկես ակր մակերեսով տարածքի վրա։ Դա Ամերիկայի Միացյալ Նահանգներում կազմակերպվող նմանատիպ շոուների շարքում հանդիսականների թվաքանակի առումով զբաղեցնում է երկրորդ տեղը. հանդիսատեսների թիվը հասնում է մոտավորապես 14 հազարի։ Փիթսբուրգյան այդ շոուն առաջին անգամ կազմակերպվել է 2004 թվականին և տարեցտարի ավելի ու ավելի լայն ճանաչում ու համբավ ձեռք բերել՝ որպես նմանատիպ առաջին ու լավագույն միջոցառումներից մեկը ԱՄՆ-ում։ Միջոցառումը լուսաբանվում է՝ իբրև ընտանի կենդանիների օլիմպիադա, որին ներգրավված է մրցավարների միջազգային ընկերակցությունը (International Judges Association (IJA), և ծրագրում ընդգրկված են «*Փրկիր ինձ*» (*Rescue Me*), ռոդեո, ձիավարժանք, ջրասուզման (Dock Diving) մրցումներ, տաքսաների մրցարշավ և այլ մրցաձևեր։

Շոուին սովորաբար մասնակցում են տեղացի և այլ վայրերից եկած առնվազն 250 կենդանատերեր, կենդանիների փրկության երեսունից ավելի խմբեր։ Ընտանի կենդանիներից զատ՝ ցուցադրվում են նրանց խնամքին առնչվող արտադրատեսակներ ու ծառայություններ, կազմակերպվում են զվարճալի խաղեր, փոքրիկ բեմականացումներ, իմպրովիզներ։ Շոուին մասնակցող կենդանիների մեջ շները մեծամասնություն են կազմում, սակայն հանդես են գալիս նաև բավականին շատ կատուներ, թռչուններ, մողոսներ ու այլ կենդանիներ։

## Գլխավոր հովանավորները
Միջոցառումը երկար տարիներ հովանավորում են «Ընտանի կենդանիներին՝ առողջարար արտադրանք» ընկերությունը՝ *Healthy Pet Products*-ը և *VCA Animal Hospitals* ընկերությունը։

## Լրատվությունը
*Pittsburgh Pet Expo*-ն անհրաժեշտ տեղեկատվությունը պատշաճ տեսքով ներկայացնում է համացանցում՝ Facebook-ի և Twitter-ի լրատվական հատուկ հարթակներում։

## Ծանոթագրություններ

Կատեգորիա:Ընտանի կենդանիներ
Պատերազմի ազգային թանգարան (Մալթա)

**Պատերազմի ազգային թանգարան** (), գտնվում է Մալթայի Վալետա քաղաքի Սուրբ Էլմո ամրոցում։ Մալթայի ամենահայտնի թանգարաններից մեկն է։ 1975-2014 թվականներին թանգարանի հավաքածուն հիմնականում կենտրոնացած է եղել Առաջին և Երկրորդ համաշխարհային պատերազմների վրա։ Այն վերակառուցվել է 2015 թվականին, և դրա հավաքածուները ներառում են ցուցանմուշներ սկսած Բրոնզի դարից մինչև 2004 թվականը։

## Գտնվելու վայր
Թանգարանը գտնվում է Ներքին Սուրբ Էլմոյի Օլդ Դրիլ սրահում։ Շենքը սկզբնապես եղել է պայթուցիկ նյութերի խանութ, որը դարձել է զինանոց շուրջ 1853 թվականը։ Երկրորդ Համաշխարհային պատերազմի ընթացքում հակաօդային պաշտպանության խմբերը մարզվել են այստեղ։

Ներքին Սուրբ Էլմոն Սուրբ Էլմո ամրոցի մի մասն է, որը կառուցվել է 18-19 դարերում։ Այն կառուցվել է սկզբնական ամրոցից և արտաքին պաշտպանական պատերից հետո և ամրոցի ամենաավերված մասն է։

## Հավաքածուներ
2015 թվականի վերանորոգումից հետո թանգարանում առկա են ցուցանմուշներ` կապված Մալթայի ռազմական պատմության հետ, սկսած Բրոնզի դարից մինչև Մալթայի մուտքը Եվրոպական միություն 2004 թվականին։

Թանգարանի ամենակարևոր հավաքածուն կապված է Երկրորդ Համաշխարհային պատերազմի հետ։ Կան տարբեր լուսանկարչական պանելներ, որոնք ցույց են տալիս կյանքը Մալթայում պատերազմի ընթացքում, հատկապես` քաղաքացիական կյանքի տառապանքները և վնասները օդային ռմբակոծությունից։ Կարևոր ցուցանմուշներից մեկը N 5520 Gloster Gladiator-ի կմախքն է, որը միակն է, որ փրկվել է Հալ Ֆար Մարտական Թռիչքի ժամանակ։ Թանգարանում նաև առկա է «Հասկի վիլիս» ջիպը, որն օգտագործվել է Դուայթ Էյզենհաուերի կողմից, մինչև Սիցիլիայի ներխուժումը, ինչպես նաև Ռուզվելտի կողմից, երբ վերջինս այցելել է Մալթա։ Ջորջ խաչը, որը հանձնվել է Մալթային Ջորջ VI թագավորի օրոք 1942 թվականի ապրիլին, նույնպես ցուցադրված է թանգարանում։ Հավաքածուն նաև պարունակում է վթարված օդանավի մնացորդներ, Գերմանական հափշտակված ավտոմատ զենքեր, տորպետ, խրամատի ականանետեր և այլ զենքեր։

## Վերանորոգում
Թանգարանը հանրության համար փակվել է 2014 թվականի սեպտեմբերի 21-ին, Սուրբ Էլմո ամրոցի վերակառուցման ժամանակ։ Այն վերանորոգվել և վերաբացվել է 2015 թվականին` ունենալով ավելի ընդարձակ հավաքածու, քան սկզբնական թանգարանը։

## Ծանոթագրություններ

Կատեգորիա:Մալթայի թանգարաններ
Կատեգորիա:Ազգային թանգարաններ
Կատեգորիա:1975 հիմնադրված թանգարաններ
Կատեգորիա:1975 հիմնադրումներ Եվրոպայում
Միջազգային Կանաչ խաչ

Միջազգային Կանաչ խաչ  Այս  տերմինն ունի նաև այլ իմաստներ։Տես՝ Կանաչ Խաչ։

**Միջազգային Կանաչ խաչ** , միջազգային բնապահպանական կազմակերպություն, որը  հիմնադրվել է Միխայիլ Սերգեևիչ Գորբաչովի կողմից, 1993 թվականին Բրազիլիայի Ռիո դե Ժանեյրո քաղաքում անցկացվող համաժողովից հետո։ Միջազգային Կանաչ խաչի կենտրոնակայանը գտնվում է Ժնևում, իսկ մասնաճյուղերը գտնվում են 27 երկրներում, այդ թվում՝ ԱՄՆ-ում, Լատինական Ամերիկայում, Արևմտյան և Արևելյան Եվրոպայում, Ռուսաստանում, Բելառուսում, Ճապոնիայում, Պակիստանում։ Միջազգային Կանաչ խաչի նախագահ՝ Մ.Ս. Գորբաչով։

## Պատմություն
1990 թվականի  հունվարին, Մոսկվայում շրջակա միջավայրի և զարգացման համաշխարհային ֆորումին ուղղված կոչի ժամանակ, Խորհրդային Միության նախագահ Միխայիլ Գորբաչովը քննարկման դրեց Միջազգային Կարմիր խաչի նման կազմակերպություն ստեղծելու գաղափարը, միայն այս նոր կազմակերպությունը պետք է զբաղվի բնապահպանական խնդիրներով, և ոչ՝ բժշկական։ Նման կազմակերպության ստեղծումը կարագացնի այն բնապահպանական խնդիրների լուծումը, որոնք դուրս են գալիս ազգային սահմաններից։ Արագացնելով այս գաղափարը՝ Միխայիլ Գորբաչովը Ռիո դե Ժանեյրոյում կայացած համաժողովում (1992 թ. հունիս) հայտարարեց նման կազմակերպության ստեղծման մասին։ Միևնույն ժամանակ, Շվեյցարիայի ազգային խորհրդի անդամ Ռոլանդ Վիեդերխերը հիմնադրել է «Կանաչ խաչի աշխարհ» բնապահպանական կազմակերպությունը։ Այս երկու կազմակերպություններն էլ միաձուլվել են 1993 թվականին և կազմել միջազգային Կանաչ խաչ.:

Միջազգային Կանաչ խաչը պաշտոնապես հիմնադրվել է Կիոտոյում, 1993 թվականի ապրիլի 18-ին։ Միխայիլ Գորբաչովի հրավերով շատ հայտնի անձինք են միացել տնօրենների նրա խորհրդին և պատվավոր խորհրդին։

Ազգային կազմակերպությունների առաջին շարքը 1994 թվականի գարնանը պաշտոնապես միացավ  միջազգային Կանաչ խաչին՝ Հաագայում։ Դրանք ներառում են Ճապոնիայի, Նիդեռլանդների, Ռուսաստանի, Շվեյցարիայի և ԱՄՆ-ի Կանաչ խաչը։

## Կազմակերպության  նպատակները
Միջազգային Կանաչ խաչի նպատակներն են՝ միջոցներ ձեռնարկել ուղղված մոլորակի կայուն և անվտանգ ապագայի ապահովմանը, խթանել պատասխանատվության զգացումը շրջակա միջավայրի վրա քաղաքակրթության ազդեցության հետևանքների համար։

## Կանաչ  խաչի  գործունեության ոլորտները
* Բնապահպանական խնդրիների արդյունքում առաջացող հակամարտությունների կանխարգելում և լուծում
* Ռազմական գործողությունների և բախումների,  շրջակա միջավայրի տուժած մարդկանց օգնություն ցուցաբերելը
* Իրավական և էթիկական նորմերի մշակում, որոնք ապագայում կդառնան պետության, բիզնեսի և հասարակության գործողությունների հիմքը և շարժառիթը` էկոլոգիապես անվտանգ աշխարհ ստեղծելու համար

## Տես  նաև
* Կայուն զարգացում
* Գրինփիս

## Ծանոթագրություններ

## Արտաքին հղումներ
* Միջազգային Կանաչ խաչ
* «ԷԿՈ վերակազմավորում»-ի բնապահպանները քննադատում են ռուսական «Կանաչ խաչին» բնապահպանական հանրության կողմից Ռոսատոմի գործունեությունը արդարացնելու համար 
* Կանաչ խաչը Մոսկվայում
* Կանաչ խաչը Հեռավոր Արևելքում
Անապատի նվաճում (ցուցահանդես)

**Անապատի նվաճում**, մասնագիտացված, հատուկ *Expo* ցուցահանդես, որը 1951 թվականի նոյեմբերի 13-ին ճանաչման ու հավանության էր արժանացել  ցուցահանդեսների միջազգային բյուրոյի (*Bureau International des Expositions*) 28-րդ գլխավոր ասամբլեայի կողմից և անց է կացվել 1953 թվականին Երուսաղեմի Համաժողովների կենտրոնում Բինյանեյ Հաումայում ( International Convention Center (Jerusalem), Binyanei Ha'uma): Ցուցահանդեսի գլխավոր թեմաներն էին անապատային տարածքների ջրարբիացումն ու բնակեցումը։

## Պատմություն
Ցուցահանդեսի բացման հանդիսավոր արարողությունը կայացել է 1953 թվականի սեպտեմբերի 22-ին, Իսրայելի նախագահ Իցհակ Բեն Զվիի և վարչապետի պաշտոնակատար Մոշե Շարեթի մասնակցությամբ It lasted for 22 days, closing on 14 October. It was visited by 600,000 people.: Իրենց տաղավարներն են ունեցել 13 երկիր, դրանց թվում՝ Ամերիկայի Միացյալ Նահանգները (թեև այդ երկիրը բոյկոտել էր բացման արարողությունը)։ Մասնակիցների թվում էին նաև ՅՈՒՆԵՍԿՕն և Առողջապահության համաշխարհային կազմակերպությունը։
Խորհրդային Միությունը հրաժարվել էր մասնակցել այս *Expo*-ին։ 
Ցուցահանդեսի առնչությամբ թողարկվել է փոստային դրոշմանիշ, որի պատկերազարդման հեղինակը իսրայելցի նկարիչ Աբրամ Գեյմսն է։

## Ծանոթագրություններ

Կատեգորիա:Ցուցահանդեսներ
Կատեգորիա:Իսրայելի մշակույթ
Ժամանակակից արվեստի թանգարան (Բոգոտա)

**Բոգոտայի ժամանակակից արվեստի թանգարան** (, ), գեղարվեստական թանգարան Կոլումբիայի Բոգոտա քաղաքում, որը հիմնադրվել է 1955 թվականին և բացվել՝ 1963 թվականին։ Թանգարանի՝ քաղաքի կենտրոնում գտնվող ներկայիս շենքը, որը կառուցվել է 1985 թվականին, զբաղեցնում է 5000 մ² մակերես՝ բաշխված չորս հարկերում, անցկացնում է ժամանակակից արվեստի ստեղծագործությունների ժամանակավոր ցուցահանդեսներ։

## Պատմություն և նկարագրություն
1955 թվականի հուլիսի 27-ին Կոլումբիայի կրթության նախարար Աուրելիո Կայսեդո Այերբեն (1921-1998) կարգադրություն Է ստորագրել Բոգոտայում ժամանակակից արվեստի թանգարան հիմնելու մասին։ 1962 թվականի նոյեմբերին պատմաբան և արվեստաբան Մարթա Տրաբան նախաձեռնել է հրամանագիրը իրականություն դարձնելու գործընթացը՝ դառնալով ապագա թանգարանի ղեկավարը, և 1963 թվականի փետրվարին թանգարանը սկսել իր գործունեությունը որպես կերպարվեստի զարգացման հաստատություն։ 1963 թվականին բացվել է նաև Խուան Անտոնիո Ռոդի առաջին ցուցահանդեսիը *Tumbas-ը* (1921-2003)․ ցուցադրությունը տեղի է ունեցել քաղաքի կենտրոնում գտնվող սրահում և այդպիսով դարձել է թանգարանի առաջին հարթակը։ 1965 թվականին Կոլումբիայի ազգային համալսարանի ռեկտոր Խոսե Ֆելիքս Պատինոյի աջակցությամբ թանգարանը տեղափոխվել է համալսարանական արվարձանում գտնվող տարածք․  համալսարանի փիլիսոփայության ֆակուլտետը թանգարանին առաջարկել է իր դահլիճը։

1969 թվականին Գլորիա Զենան ընդունել է *MAMBO*-ի ղեկավարությունը, որը շարունակել է գտնվել համալսարանական պատերի ներքո մինչև 1970 թվականի հունիսի 3-ը, երբ համալսարանը մի շարք բողոքի ակցիաներից հետո հրաժարվել է պատասխանատվություն կրել պատկերասրահի գործունեության համար։ Նոր շտաբ-բնակարանի ձեռք բերումը հրատապ խնդիր է դառնում նոր ղեկավարության համար, որին հաջողվում է դահլիճ գտնել «Bavaria Building» շենքում, որտեղ 1971 թվականին անցկացվել է Օգյուստ Ռոդենի ցուցահանդեսը։

Թանգարանի ներկայիս շենքը նախագծել է ճարտարապետ Ռոխելիո Սալմոնը (1929—2007)․ այն գտնվում է քաղաքի պատմական կենտրոնում։ Առաջին անգամ բացվել է 1979 թվականին, իսկ 1985 թվականին ավարտվել է շինարարությունը։ 5000 մ² մակերեսով քառահարկ շենքում կա 6 ցուցահանդեսային սրահ, թատերական սրահ (ի վիճակի է իրականացնել կինոթատրոնի գործառույթ), երկու արհեստանոց կրթական միջոցառումներ իրականացնելու համար, պահեստ՝ մշտական ցուցահանդեսների տեղավորման համար, գրադարան, գրքի խանութ, ռեստորան և վարչական շինություններ։ 2019 թվականի վերջի տվյալներով թանգարանի հիմնական հավաքածուն կազմում էր մոտ 3633 աշխատանք՝ ստեղծված ինչպես կոլումբիացի, այնպես էլ արտասահմանյան նկարիչների կողմից։

2016 թվականի ապրիլին տնօրենների խորհուրդը քանդակագործ Կլաուդիո Հակիմին (Claudia Hakim) նշանակել է *MAMBO*-ի նոր տնօրեն։ Նոր ղեկավարությունը փորձում է «միջազգայնացնել» թանգարանը։ 2016-2018 թվականների ընթացքում թանգարանին հաջողվել է իր միջոցառումների ժամանակ կրկնապատկել այցելուների թիվը։

## Պատկերասրահ

Bogotá MAMBO.JPG
El río.jpg
MAMBO.jpg
Museo de Arte Moderno.jpg
PMa CO 003 Bogota.jpg


## Տես նաև
* Ժամանակակից արվեստի թանգարան (Սանտա-Մարթա)

## Ծանոթագրություններ

## Գրականություն
* 
* 
* 

## Արտաքին հղումներ
* 

Կատեգորիա:1985 հիմնադրումներ Կոլումբիայում
Կատեգորիա:1985 հիմնադրված թանգարաններ
Կատեգորիա:Բոգոտայի թանգարաններ
Կատեգորիա:Ժամանակակից արվեստի թանգարաններ
Մայնիչի (մրցանակ)

**Կինոմրցանակ «Մայնիչի»** (), ճապոնական ամենամյա կինոմրցանակաբաշխություն, որը հովանավորվում է «Մայնիչի սիմբուն» թերթի կողմից, 1946 թվականից։ Այն Ճապոնիայի առաջին կինոփառատոնն է։

Գոյություն ունի 1935 թվականից, սակայն սկզբում կոչվում էր «[Ճապոն]ական] ազգային կինոմրցանակ»։ 1947 թվականից [մրցանակը հովանավորվում է «Մայնիչի սիմբուն» թերթի կողմից, ինչի պատվին էլ ստացել է իր անվանումը։

## Առաջադրումներ
* Լավագույն ճապոնական ֆիլմ
* Լավագույն արտասահմանյան ֆիլմ
* Լավագույն դերասան
* Լավագույն դերասանուհի
* Երկրորդ պլանի լավագույն դերասան
* Երկրորդ պլանի լավագույն դերասանուհի
* Լավագույն երիտասարդ դերասան
* Լավագույն ռեժիսուրա
* Լավագույն սցենար
* Տեսախցիկի լավագույն աշխատանք
* Ֆիլմի լավագույն երաժշտություն
* Լավագույն մոնտաժ
* Հնչյունային ռեժիսորի լավագույն աշխատանք
* Նկարչի լավագույն աշխատանք
* Լավագույն անիմացիոն ֆիլմ
* Նոբուրո Օֆուձիի անվան մրցանակ
* Լավագույն վավերագրական ֆիլմ
* Հատուկ մրցանակ

## Ծանոթագրություններ

## Արտաքին հղումներ
* «Մայնիչի» մրցանակի պաշտոնական կայք
* Հաղթողների ցանկ Internet Movie Database կայքում

Կատեգորիա:1935 հիմնադրումներ
Կատեգորիա:Բնօրինակում անաղբյուր հոդվածներ
Կատեգորիա:Ճապոնական մուլտֆիլմեր
Կատեգորիա:Ճապոնական ֆիլմեր
Kura Kura

"**Kura Kura**" ("dizziness") հարավկորեական գըրլ բենդ Twice-ի երգը։ Դա խմբի ութերորդ ճապոներեն սինգլ է` "Strawberry Moon"-ի կողմից որպես B-side: Այն նախապես թողարկվել է թվային բեռնման համար Warner Music Japan ընկերության կողմից` 2021 թվականի ապրիլի 20-ին։ Սինգլը ֆիզիկապես թողարկվել է 2021 թվականի մայիսի 12-ին` Ճապոնիայում։

## Թրեք լիստ

## Չարթեր

## Ռելիզի պատմություն

## Ծանոթագրություններ

Կատեգորիա:2021 ալբոմներ
Կատեգորիա:2021 սինգլներ
Տոլիմայի գեղարվեստի թանգարան

**Տոլիմայի գեղարվեստի թանգարան** (), գեղարվեստի թանգարան Կոլումբիայի Իբագե քաղաքում՝ Տոլիմա վարչական կենտրոնում՝ հիմնադրված 2003 թվականին մի խումբ նկարիչների կողմից․ հիմնադիրների թվում էին Դարիո Օրտիսը, Խուլիո Սեզար Կուտիվան և Մարգարետ Բոնիլիա Մորալեսը։ Պատկերասրահում ներկայացված են ինպես ժամանակակից կոլումբիացի նկարիչների, այնպես էլ լատինաամերիկյան արվեստի ստեղծագործություններ։ Թանգարանն անցկացնում է ժամանակավոր՝ խմբային և անհատական ցուցահանդեսներ։

## Պատմություն և նկարագրություն
Տոլիմա դեպարտամենտի թանգարանը (MAT) հիմնադրվել է Իբագո քաղաքում 2003 թվականի դեկտեմբերին․ նրա ստեղծման նախաձեռնողները դարձել են մի խումբ տեղացի նկարիչներ, որոնց թվում էին Դարիո Օրտիս Ռոբլեդոն, Խուլիո սեզար Կուլտիվա Ռւիվերոսը։ Նախագծին օժանդակել է նահանգի նահանգապետը՝ Գիլերմո Ալֆոնսո Հարամիլո Մարտինեսը։ *МАТ*-ի շենքը բացվել է 2003 թվականի դեկտեմբերի 19-ին, այն կառուցվել է տեղացի ճարտարապետ Խոսե Ռոբերտո Բուենավենտուրայի (José Roberto Buenaventura) նախագծով, որը հաղթող է ճանաչվել ճարտարապետական մրցույթի արդյունքում՝ կազմակերպված Կոլումբիայի ճարտարապետների միության կողմից (Sociedad Colombiana de Arquitectos)։

Տոլիմայի թանգարանի մշտական հավաքածուն կազմված է մոտ 500 արվեստի ստեղծագործությունից՝ ստեղծված Կոլումբիայում։ Հավաքածուի մեջ են մտնում ինչպես նախակոլումբյան արվեստի ցուցանմուշները, այնպես էլ ներկայումս ապրող հեղինակների, հավաքածուում կա նաև ժամանակակից լատինաամերիկյան արվեստի մի քանի ստեղծագործություն։ Առանձին սրահը, որը նվիրված է 19-րդ դարի վերջի աշխատանքներին, ներկայացնում է Ռիկարդո Ասեվեդո Բերնալի (1867—1930), Ֆրանցիսկո Անտոնիո Կանոյի (1865—1935) և Էպիֆանիո Գարայի գործերը։ 20-րդ դարի ստեղծագործությունների հավաքածուն իր մեջ ներառում է Ալեխանդրո Օբրեգոնի, Էդգար Նեգրետի, Էդուարդո Ռամիրես Վիլամիզարի, Լեոնորա Քարինգտոնի և Կարլոս Կրուս Դիեսի (1923—2019) աշխատանքները։

Բացի մշտական հավաքածուի ներկայացումից, թանգարանն անցկացնում է նաև ժամանակավոր ցուցահանդեսներ. իր բացման պահից նա անցկացրել է ինչպես կոլումբիացի, այնպես էլ արտասահմանյան հեղինակների ստեղծած ստեղծագործությունների արդեն ավելի քան հարյուր ցուցահանդես։ Այսպես, Ֆերնանդո Բոտերոյի աշխատանքների ցուցահանդեսին, որը տեղի է ունեցել Իբագայում 2008 թվականին, այցելել է ավելի քան 60 000 քաղաքացի և զբոսաշրջիկ։ Թանգարանը կազմակերպում է նաև այլ գեղարվեստական միջոցառումներ․ այսպես, «Տոլիմայի լուսանկարների սալոն»-ը (Salón tolimense de fotografía) անցկացվել է նրա հարկի տակ ավելի քան երկու տասնյակ անգամ, իսկ «Իբագոյում քանդակագործության միջազգային սիմպոզիումը» (Simposio Internacional de escultura ciudad de Ibagué) կայացել է 2010 թվականին։ Բացի այդ, *MAT*-ն ունի նաև «ընդարձակ» կրթական ծրագիր, որն անցկացվում է «La Red Nacional de Museos de Colombia» կառավարական ծրագրի շրջանակներում և նախատեսված է տարածաշրջանային համայնքի համար։

## Տես նաև
* Ժամանակակից արվեստի թանգարան (Բոգոտա)
* Ժամանակակից արվեստի թանգարան (Սանտա-Մարթա

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:2003 հիմնադրումներ Կոլումբիայում
Կատեգորիա:2003 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Կոլումբիայի թանգարաններ
Երաժշտություն և ժամանակ

**«Երաժշտություն և ժամանակ»** (), մասնավոր թանգարան Ռուսաստանի Յարոսլավլ քաղաքում։ Գտնվում է Վոլգայի առափնյա ոչ մեծ առանձնատանը։ Հետխորհրդային Ռուսաստանի առաջին մասնավոր թանգարանն է։

## Նկարագրություն
Թանգարանում ներկայացված են զանգեր և զանգակներ, Ժամացույցներ, երաժշտական գործիքներ, արդուկներ, ինքնաեռներ, երաժշտական արկղիկեր, պատեֆոններ, երաժշտական հին սկավառակներ։ Թանգարանի առանձնահատկությունն այն է, որ բոլոր առարկաները և գործիքները գտնվում են գործող վիճակում։

Թանգարանային համալիրը ներառում է նաև ճենապակու թանգարանը, ինչպես նաև Կասլիի ձուլման և ինքնաեռների թանգարանը։

Կա 150 նստատեղով երգեհոնային դահլիճ, որտեղ պարբերաբար անցկացվում են համերգներ, այդ թվում՝ հնագույն երաժշտական գործիքներով։

Թանգարանի ստեղծողն ու տնօրենը աճպարար և հավաքորդ դերասան Ջոն Գրիգորևիչ Մոստոսլավսկին է։ Նրա մահից հետո թանգարանը ղեկավարում են նրա որդիները։ Թանգարանը բացվել է 1993 թվականի նոյեմբերին (մինչ այդ, օրենսդրական անհրաժեշտ դաշտի բացակայության պատճառով, հավաքածուն գտնվում էր Յարոսլավլի թանգարան-արգելոցի հաշվեկշռում) և համարվում է հետխորհրդային Ռուսաստանի առաջին մասնավոր թանգարանը։

## Ծանոթագրություններ

## Արտաքին հղումներ
* 
* 
* Собиратель с гражданской экспозицией
* Տեսանյութ. շրջայց «Երաժշտություն և ժամանակ» թանգարանում
* Թանգարանի մասին ռեպորտաժ ORT հեռուստաալիքով

Կատեգորիա:Ռուսաստանի ազգագրական թանգարաններ
Կատեգորիա:1993 հիմնադրված թանգարաններ
Կատեգորիա:Երաժշտական գործիքների թանգարաններ
Պելոպոնեսյան բանահյուսական հիմնադրամ

**Պելոպոնեսյան բանահյուսական ‘Vas. Papantoniou’ հիմնադրամ** կամ՝ **PFF** (հունարեն՝ *Πελοποννησιακό Λαογραφικό Ίδρυμα*, հապավված՝ *ΠΛΙ*), շահույթ չհետապնդող մշակութային հիմնարկություն և թանգարան Հունաստանի Նաֆպլիոն քաղաքում։ Հիմնադրել է բանահյուսագետ և թատերական նկարիչ Իոաննա Պապանտոնիուն՝ ի հիշատակ իր հանգուցյալ հոր՝ Վասիլիոս Պապանտոնիուի։ *PFF*-ի նպատակն է հայտնաբերել, պահպանել, ուսումնասիրել և ներկայացնել հույների նյութական մշակույթը։

## Պատմություն
*PFF* -ը հիմնադրվել է 1974 թվականին Իոաննա Պապանտոնիուի նախաձեռնությամբ։ 1981 թվականից զբաղեցրել է 20-րդ դարասկզբին կառուցված և Պապանտոնիուների տոհմին պատկանող մի շենք, որը վերածվել է թանգարանի։ Այդ նույն տարում *PFF*-ը հռչակվել է «*Տարվա եվրոպական թանգարան*» և արժանացել գլխավոր մրցանակին (*European Museum of the Year Main Award* (EMYA): 1970-1980-ական թվականներին հիմնադրամը բանահյուսական-բանահավաքչական գործունեություն է ծավալել, հետազոտություններ իրականացրել Հունաստանում, Կիպրոսում, Հյուսիսային Իտալիայի հունական համայնքներում, գրի առել տեղեկություններ, գրական չափածո ու արձակ ստեղծագործություններ, ձայնագրել երաժշտություն, տեսանկարահանել ժողովրդական պարեր, ժողովել փաստաթղթեր, ինչպես նաև՝ նախաարդյունաբերական դարաշրջանի մանկական հնաոճ խաղալիքներ։

1989 թվականին *PFF*-ը Նաֆպլիոնում՝ երկաթուղային հին կայարանում հիմնադրել է մանկական թանգարան։ Դրանից չորս տարի անց Մելինա Մերկուրին, որ այն ժամանակ Հունաստանի մշակույթի նախարարն էր, *PFF*-ին է պահ տվել հելլենական ազգային տարազի արխիվը (*Hellenic National Costume Archives*): Հիմնադրամի կառավարմանը հանձնված կառույցները, սարքավորումները 1999 թվականին նորոգվել, նորացվել են։ 2013-ին *PFF*-ն իր ծավալած մշակութային եռանդուն ու նպատակասլաց գործունեության համար արժանացել է Աթենքի ակադեմիայի մրցանակին։

Հիմնադրամի թանգարանային բազմաթիվ ցուցանմուշներ ներկայացվել են աշխարհի զանազան երկրներում կազմակերպված ամենատարբեր ցուցահանդեսներում, ներառյալ Աթենքը, Սալոնիկը, Բրյուսելը, Դալլասը, Լիմասոլը, Լոնդոնը... PFF-ն իր գործունեությունը ծավալում է՝ համագործակցելով Բենակիի թանգարանի, Նաֆպլիոյի համայնքապետարանի, Նիկոզիայի քաղաքապետարանի, Հարոկոպիոյի համալսարանի, «*Հելլենական աշխարհ*» հիմնադրամի, Լոնդոնի հելլենական կենտրոնի, արվեստի Թելոգլիոն հիմնադրամի ևայլ հաստատությունների ու կազմակերպությունների հետ։

## Պատկերասրահ

File:Grey top hat by Scotts Ltd of Old Bond Street, London, with hatbox, 1950.jpg|1950-ական թվականների գլխարկ
File:Gidas.jpg|Հարսանեկան զգեստ (հունական Մակեդոնիա) 
File:Kavakli.jpg|Հունական ավանդական տարազ (Թոփոլովգրադ, Բուլղարիա)
File:Perachora's dress.jpg|հունական ավանդական տարազ (Պելոպոնես)
File:Pair of long white kid gloves.jpg|19-րդ դարի ձեռնոցներ 


## Ծանոթագրություններ

## Արտաքին հղումներ
* Հիմնադրամի պաշտոնական կայքէջը
* [Թանգարանի պաշտոնական կայքէջը [Tripadvisor]
* Տեղեկատվություն թանգարանի մասին nafplio-tour.gr կայքում
* Տեղեկատվություն հիմնադրամի մասին Հունաստանի մշակույթի նախարարության կայքում 

Կատեգորիա:1974 հիմնադրումներ Հունաստանում
Կատեգորիա:1974 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Հունաստանի արվեստ
Կատեգորիա:Հունաստանի թանգարաններ
Կատեգորիա:Հունաստանի մշակույթ
Կատեգորիա:Նորաձևության թանգարաններ
Կիրառական արվեստի թանգարան (Գերա)

**Կիրառական արվեստի թանգարան** (), թանգարան Գերա քաղաքում, որը գտնվում է Ֆերբերի տանը ()՝ Գրեյզեր շտրասե փողոցում, Հին քաղաքի ամենախոշոր շինությունն է։

## Պատմություն և նկարագրություն
Ֆերբերի տունը, որտեղ գտնվում է Գերայի կիրառական արվեստի թանգարանը, 17-րդ դարի բուրժուական կալվածք է՝ ներքին բակի շուրջ շինությունների բնորոշ խմբավորմամբ։ Ճակատային գրության համաձայն՝ շենքը կառուցվել է 1760 թվականին։ 1765 թվականից տունը պատկանել է վաճառական Յոհան Գոթֆրիդ Շտայդելին։ 1780 թվականին Գերայում տեղի ունեցած հրդեհից հետո շենքը փոխել է սեփականատիրոջը։ Դրա սեփականատերն է դարձել քաղաքային առևտրային խորհրդի անդամ Հենրիկ Էբելինգը։ 1842 թվականին տունը ձեռք է բերել Մորից Ռուդոլֆ Ֆերբերը, որը նույնպես առևտրային խորհրդի անդամ էր և քաղաքում հայտնի է որպես մեկենաս։ Դրանից հետո տունը սկսել է կրել նրա անունը։ Մորից Ֆերբերի մահից հետո՝ 1875 թվականին, նրա ժառանգները վերակառուցել են առաջին հարկի բնակելի տարածքները այդ տարիներին ժողովրդայնություն վայելող պատմականության ուղղության ազդեցությամբ։ Երկրորդ համաշխարհային պատերազմի ավարտից հետո շենքն օգտագործվել է որպես բազմաբնակարան շենք։

1980-ական թվականների սկզբից Հին Գերա քաղաքի հարավային մասը արմատապես վերակառուցվել է, ինչը շոշափել է նաև Ֆերբերի տան շուրջը գտնվող տարածքը։ Աշխատանքային *Arbeiterfestspiele der DDR* փառատոնի ընթացքում, որը տեղի է ունեցել 1984 թվականին, Գրայզեր շտրասե փողոցում գտնվող շենքում բացվել է արհեստագործական իրերի թանգարան, որի հավաքածուն ներառել է ինչպես 20-րդ դարի դեկորատիվ-կիրառական արվեստի առարկաներ, այնպես էլ գովազդի և դիզայնի հետ կապված լուսանկարներ ու առարկաներ։ Հավաքածուի առավել արժեքավոր մասն են եղել Օտտո Լինդիգի և Թեոդոր Բոգլերի հեղինակած բաուհաուզ ոճի կերամիկական իրերը, ինչպես նաև Թիլո Շոդերի աշխատանքները և Էննե Բիրմանի լուսանկարները։ 21-րդ դարում Գերայի կիրառական արվեստի թանգարանը իր ներկայացուցիչներից մեկին ժյուրի է ուղարկել, որի անդամները Բիրմանի անվան մրցանակ են շնորհում ժամանակակից լուսանկարչության բնագավառում։ Թանգարանի այցելուների թիվը տատանվում է տարեկան երեքից յոթ հազար մարդու միջև։

## Տես նաև
* Օտտո Դիքսի տուն-թանգարան

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:1984 հիմնադրումներ Գերմանիայում
Կատեգորիա:1984 հիմնադրված թանգարաններ
Կատեգորիա:Գերմանիայի թանգարաններ
Կատեգորիա:Կիրառական արվեստի թանգարաններ
Գրամոֆոնների և հնչյունագրերի թանգարան

**Գրամոֆոնների և հնչյունագրերի թանգարան** (), մասնավոր թանգարան է Ռուսաստանի  Սանկտ Պետերբուրգ քաղաքում։ Հիմնադրվել է 1997 թվականի ապրիլի 14-ին կրկեսի դերասան, ծաղրածու և վարժեցնող Վլադիմիր Դերյաբկինի կողմից։

## Ցուցադրություն
Շրջելով Ռուսաստանի քաղաքներում և արտերկրում՝ թանգարանը ստեղծողը հավաքել է ռուսական և արտասահմանյան հայտնի ապրանքանիշերի հնչյունագրերի, գրամոֆոնների և պատեֆոնների մեծ հավաքածու։ Դրանց թվում են «Բուրխարդը», «Ռեբիկովը», «Ցիմերմանը»։ Ներկայում հավաքածուն ունի ավելի քան երեք հարյուր եզակի ցուցանմուշ, որոնք կապված են 19-րդ դարի երկրորդ կեսի - 20-րդ դարի սկզբի ձայնագրության և հարակից կենցաղային իրերի զարգացման հետ։ Ցուցանմուշների մեծ մասը վերականգնվել է և գտնվում է աշխատանքային վիճակում։ Երաժշտական սարքերի տերերի թվում են եղել այնպիսի լեգենդար մարդիկ, ինչպիսիք են երգիչ Ֆեոդոր Շալյապինը, ռեժիսոր Կոնստանտին Ստանիսլավսկին, երգչուհի Նադեժդա Պլևիցկայան, օպերային երգիչ Իվան Երշովը։ Թանգարանում կարելի է տեսնել ամենահազվագյուտ հնագույն ցուցանմուշներ Ամերիկայից, Ֆրանսիայից, Գերմանիայից և Ռուսաստանի տարբեր քաղաքներից։

Որպես հավելում թանգարանում ցուցադրվում են երգեհոնիկներ և երաժշտական արկղիկեր։ Ինքնաեռների ոչ մեծ հավաքածուն գտնվում է թանգարանի առանձին ցուցասրահում։

## Շենք
Թանգարանը գտնվում է Սանկտ Պետերբուրգի հինավուրց եկամտաբեր տանը, որտեղ ապրել են անվանի մարդիկ։ Գտնվում է այն տնից ոչ հեռու, որտեղ ապրել է երգիչ Ֆեոդոր Շալյապինը։

## Պատկերասրահ

Muziy SPb 2010 3429.jpg|Թանգարանի ցուցանակ
Вход в музей Владимира Дерябкина.jpg|Թանգարանի մուտքը
Muziy SPb 2010 3430.jpg|«Եթե Դուք ցանկանում եք տեսնել այն, ինչ ոչ մի տեղ երբեք չեք տեսնի, այցելեք Դերյաբկինի թանգարան» 


## Ծանոթագրություններ

## Արտաքին հղումներ
* Թանգարանի էջը museum.ru-ում
* Թանգարանի լուսանկարներ

Կատեգորիա:1997 հիմնադրումներ Ռուսաստանում
Կատեգորիա:1997 հիմնադրված թանգարաններ
Կատեգորիա:Բնօրինակում անաղբյուր հոդվածներ
Կատեգորիա:Սանկտ Պետերբուրգի թանգարաններ
Շոպենի թանգարան

**Ֆրեդերիկ Շոպենի թանգարան**  (Muzeum Fryderyka Chopina), թանգարան Վարշավայում՝ Լեհաստանում, հիմնադրվել է 1954 թվականին և նվիրված է լեհ կոմպոզիտոր Ֆրեդերիկ Շոպենին։ 2005 թվականից թանգարանը վարում է Ֆրեդերիկ Շոպենի ինստիտուտը։ Թանգարանի բաժիններից մեկը Ֆրեդերիկ Շոպենի ծննդավայրն է։ Մինչև սրահի փակումը` 2014 թվականը, թանգարանը ղեկավարել է Շոպենի ընտանեկան սալոնը։

## Պատմություն
Ֆրեդրիկ Շոպենի թանգարանը ստեղծվել է 1930-ական թվականներին Վարշավայում։ 1935 թվականին Ֆրեդրիկ Շոպենի ինստիտուտը՝ ստեղծված 32 աչքի ընկնող մշակույթի ներկայացուցիչների (Շիմանովսկի, Յոզեֆ Բեկ, Ավգուստ Զալեսկի) գլխավորությամբ, սկսում է թանգարանի համար հավաքածու ստեղծել։1945 թվականին նորացվում է Ֆրեդերիկ Շոպենի ինստիտուտի գործունեությունը, իսկ 1953 թվականից այն Օստրոժսկու պալատում էր։ Այնտեղ է նաև գտնվում Ֆրեդերիկ Շոպենի թանգարանը, նկարների հավաքածուներ, գրադարան և ձայնագրություններ։ Թանգարանը լուսաբանում է Շոպենի կենսագրությունն ու ստեղծագործությունների պատմությունը և ներկայացնում է նրա քանդակներն ու նկարները, ձեռագրերը՝ ստորագրված կոմպոզիտորի կողմից։ 2010 թվականին Ֆրեդրիկ Շոպենի 200-ամյակի կապակցությամբ բարելավված այս մուլտիմեդիա թանգարանը Լեհաստանի ամենաժամանակակից թանգարաններից մեկն է։ Նրա հավաքածուն տեղակայված է ցուցահանդեսային տարածքի հինգ հարկերում՝ 15 սենյակներում։

## Պատկերասրահ

Պատկեր:Chopin Museum in Warsaw 04.JPG|Գետնահարկ
Պատկեր:Chopin Museum in Warsaw 2023b.jpg|Ձայնագրությունների սենյակ
Պատկեր:Chopin Museum in Warsaw 01.JPG|Առաջին հարկ
Պատկեր:Chopin Museum in Warsaw 02.JPG|Շոպենի ճանապարհորդությունները (3-րդ հարկ)


## Ծանոթագրություններ

## Արտաքին հղումներ
* Официальный сайт

Կատեգորիա:1954 հիմնադրումներ Լեհաստանում
Կատեգորիա:1954 հիմնադրված թանգարաններ
Կատեգորիա:Վարշավայի թանգարաններ
Մարի Ուեդլի

**Մարի Լ․ Ուեդլի** (, ), ԱՄՆ Օկլահոմա նահանգի Մասկոգի քաղաքում գործող Հինգ քաղաքակիրթ ցեղերի թանգարանի համահիմնադիր, որը բացումից հետո դարձել է դրա տնօրենների խորհրդի առաջին նախագահը։

## Վաղ կյանք
Ծնվել է 1906 թվականի դեկտեմբերի 16-ին հնդկացիական Պենսակոլա տարածքում, 1907 թվականին տարածքի՝ ԱՄՆ Օկլահոմա նահանգ մաս դառնալուց ընդամենը կես տարի առաջ։

Ծագումով չերոկի և շաունի ցեղախմբերից էր։ Հասակ է առել Օկլահոմայի Վինիտա քաղաքի մերձակայքում գտնվող մի ագարակում։ 1923 թվականին տեղափոխվել է Մասկոգի՝ Դրաֆթոնի բիզնես քոլեջում սովորելու համար։

## Գործունեություն
Հանձնել է քաղաքացիական ծառայության ընդունելության քննություն ու 1925 թվականին ընդունվել իր առաջին և «միակ» աշխատանքին որպես հնդկացիների գործերի բյուրոյի (BIA) աշխատակազմի անդամ։ Սկզբնապես եղել է սղագրիչ։ Տարիներ անց Ուեդլին, որն իր կյանքի ընթացքում պաշտպանում էր բնիկ ամերիկացիների շահերը, խոսել է բյուրոյում իր աշխատանքի մասին․

Որպոս բյուրոյի աշխատակից 1950-ական թվականներին ԱՄՆ Կոնգրես նախագիծ է ներկայացրել Օկլահոմայի Մասկոգի քաղաքի Միության գործակալության շենքում բնիկների ամերիկյան թանգարան հիմնելու հարցով․ վերոնշյալ շենքը կառուցվել էր բյուրոյի կողմից 1875 թվականին։

1951 թվականին սկսել է համագործակցել այն ժամանակվա ԱՄՆ Ներկայացուցիչների պալատի անդամ Դեյվիդ Բորենի հետ թանգարան հիմնադրեու նպատակով միության գործակալության շենքի, ինչպես նաև տարածքը շրջապատող հինգ ակր տարածքի սեփականության իրավունքը դաշնային կառավարությունից Մասկոգի քաղաքին փոխանցելու ուղղությամբ։ ԱՄՆ նախագահ Դուայթ Էյզենհաուերը 1953 թվականին ստորագրել է օրինագիծը և միության գործակալությունը և հինգ ակր տրածքը վերադարձրել տեղական վերահսկողությանը։

Ուեդլին աշխատել է տեղի քաղաքական և համայնքային գործիչների հետ`առաջիկա տասներեք տարիների ընթացքում նոր թանգարան պլանավորելու համար։ Նա ցանկանում էր ստեղծել պատմականորեն ճշգրիտ թանգարան, որը ճիշտ պատկերեր և ցուցադրեր արևելյան Օկլահոմայի ամերիկյան բնիկների մշակույթը։

### Թանգարան
Հինգ քաղաքակիրթ ցեղերի թանգարանը, որը ցուցադրում է չերոկի, չիկասո, չոկտո, կրիկ և սեմինոլ ցեղերի պատմությունը, մշակույթը և արվեստը, պաշտոնապես բացվել է 1966 թվականի ապրիլի 16-ին։ Ուեդլին դարձել է նոր թանգարանի տնօրենների խորհրդի առաջին նախագահը։

## Հետագա կյանք
1967 թվականի, 42 տարի հնդկացիների գործերի բյուրոյում աշխատելուց հետո Ուեդլին անցել է հանգստի․ այդ պահին նա ցեղային հարաբերությունների պաշտոնյա էր։

Մահացել է Մասկոգի քաղաքի իր տանը 2009 թվականի սեպտեմբերի 23-ին 102 տարեկան հասակում։ Նրա հուղարկավորությունը տեղի է ունեցել Մասկոգի քաղաքի Սուրբ Պողոս մեթոդիստական եկեղեցում։

## Ծանոթագրություններ

Կատեգորիա:Ամերիկացի երկարակյացներ
Օտտո Դիքսի տուն-թանգարան

**Օտտո Դիքսի տուն-թանգարան** (), թանգարան Գերա քաղաքում, որը գտնվում է տանը, ուր 1891 թվականին ծնվել է նկարիչ-էքսպրեսիոնիստ Օտտո Դիքսը։ Շենքը կառուցվել է 18-րդ դարում։

## Պատմություն
Գերա քաղաքում գտնվող փայտե շինությունը, որտեղ ծնվել է Օտտո Դիքսը 1891 թվականին, կառուցվել է 18-րդ դարում։ 1946 թվականին շենքի հետնամասը վերափոխվել է առանձին բնակելի տարածքի, իսկ Դիքսի ծննդյան հարյուրամյակին ընդառաջ՝ 1988-1991 թվականների միջև ընկած ժամանակահատվածում, ամբողջ շենքը վերակառուցվել և դարձել է թանգարան. մասնավորապես, տունն ընդլայնվել է թանգարանի արևմտյան կողմում կառուցված գործող թևի հաշվին։

Դիքսի թանգարանի մշտական ցուցադրությունը ներառում է նկարներ, գեղանկարներ և գրաֆիկական աշխատանքներ, որոնք հավաքված են հիմնական (մշտական) հավաքածուում։ Ի լրումն Օտտո Դիքսի աշխատանքների՝ թանգարանը պարբերաբար անցկացնում է այլ հեղինակների ցուցահանդեսներ, այդ թվում՝ լուսանկարների ցուցահանդեսներ, ինչի համար կա առանձին ցուցասրահ։ Սենյակները, որտեղ ապրել է Դիքսը, նաև ներառում են նրա աշխատանքները։ Բացի ցուցահանդեսի գործունեությունից, տուն-թանգարանը նաև անցկացնում է կրթական դասընթացներ ուսուցիչների և արվեստագետների համար, այդ թվում՝ երիտասարդական խմբերի՝ բաժանված ըստ տարիքի։

2013 թվականի հունիսին Գերա քաղաքում ջրհեղեղ է տեղի ունեցել, ջուրը հասել է թանգարանի առաջին հարկին։ Այս հեղեղման հետևանքով առաջացած զգալի վնասը ստեղծել է ամբողջ շենքի վերակառուցման անհրաժեշտություն։ Արդյունքում՝ 2016 թվականի հունվարի 4-ին Օտտո Դիքսի տունը փակվել է, իսկ ցուցանմուշների մի մասը ժամանակավորապես տեղափոխվել է քաղաքային թանգարան։  Դիքսի ծննդյան 125-ամյակը նշելու համար, որտ տեղի է ունեցել 2016 թվականի դեկտեմբերի 2-ին, թանգարանը վերաբացվել է հատուկ ցուցահանդեսի համար, որն իր մեջ էր ներառում նոր ձեռքբերումները։

## Տես նաև
*Օտտո Դիքս

## Ծանոթագրություններ

## Գրականություն
* Anja Löffler: Denkmaltopographie Bundesrepublik Deutschland — Kulturdenkmale in Thüringen (Band 3). Stadt Gera. Thüringisches Landesamt für Denkmalpflege und Archäologie, Erfurt 2007, ISBN 978-3-937940-33-5.
* 

## Արտաքին հղումներ
* 

Կատեգորիա:1991 հիմնադրումներ Գերմանիայում
Կատեգորիա:1991 հիմնադրված թանգարաններ
Կատեգորիա:Գերմանիայի կենսագրական թանգարաններ
Կատեգորիա:Գերմանիայի պատկերասրահներ
Կատեգորիա:Տուն-թանգարաններ
NGC 6047

**NGC 6047** (այլ նշանակությունը՝ **MCG 3-41-87**, **ZWG 108.111**, **DRCG 34-62**, **PGC 57033**), էլիպսաձև գալակտիկա (ըստ Հաբլի հաջորդականության) Վահագնի համաստեղությունում։ Այս աստղագիտական մարմինը մտնում է Նոր ընդհանուր կատալոգի (NGC) բնօրինակ խմբագրության թվարկած ցուցակի մեջ։

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 6047

Կատեգորիա:Էլիպսաձև գալակտիկաներ
Կատեգորիա:1886 թվականին հայտնաբերված աստղագիտական մարմիններ
Կատեգորիա:Նոր ընդհանուր կատալոգի գալակտիկաներ
Կատեգորիա:Գալակտիկաներ
Կատեգորիա:Վահագն (համաստեղություն)
Կշեռքի FO

**Կշեռքի FO** (), միայնակ փոփոխական աստղ Կշեռքի համաստեղությունում, արևից մոտավորապես 51607 լուսատարի (մոտ 15823 պարսեկ) հեռավորության վրա (հաշվարկված՝ աստղային տարեկան պարալաքսի արժեքից)։ Տեսանելի աստղային մեծությունը +16,6m-ից մինչև +15,7m է։

## Բնութագիր
**Կշեռքի FO**-ն պուլսացնող, Քնարի RR տիպի փոփոխական աստղ (RRAB) է.

## Ծանոթագրություններ

Կատեգորիա:Կշեռքի համաստեղություն
Կատեգորիա:Աստղեր
Կլարա Զամենհոֆ

**Կլարա Զամենհոֆ** (ի ծնե **Սիլբերնիկ**, ), լեհ էսպերանտիստ։ Ամուսանացած է եղել էսպերանտո լեզվի ստեղծող  Լ․ Լ․ Զամենհոֆի հետ։

## Կենսագրություն
Նա ծնվել է 1863 թվականի հոկտեմբերի 6-ին, Լիտվայի, այնուհետև որպես Կոնվո Ռուսական կայսրության մաս դարձած Կաունաս բնակավայրում։ Նա հարուստ հրեա վաճառականներ Ալեքսանդր Սենդեր Սիլբերնիկի և Գոլդա Սիլբերնիկի ավագ դուստրն էր։

## Ներդրումներ էսպերանտո լեզվում
Իր ամուսնու վաղաժամ մահվանից հետո, 1917 թվականի ապրիլի 14-ին, իր ձեռքն է վերցնում Էսպերանտո լեզվի խթանման գործընթացը։ Նա շարունակեց լեզվի շուրջ կենտրոնացված համայնքի զարգացումը և աջակցեց իր դստերը՝ Լիդիային, ով որպես էսպերանտոյի ուսուցիչ վերապատրաստվել էր Եվրոպայում և ԱՄՆ-ում։

## Անձնական կյանք
Նա 1887 թվականին ամուսնացավ Լյուդվիկ Լազարուս Զամենհոֆի հետ և ունեցավ 3 երեխա՝ Ադամը, Լիդիան և Զոֆիան։ Նրանք՝ երեքն էլ սպանվեցին Հոլոքոստի ջարդերի ժամանակ։

Նա մահացավ 1924 թվականի դեկտեմբերի 6-ին Վարշավայում, և թաղված է այնտեղի Հրեական գերեզմանատանը։

## Ծանոթագրություններ

## Արտաքին հղումներ
* Կլարա Զամենհոֆի մահախոսական․ Էսպերանտո լեզվով

Կատեգորիա:Ռուսաստանի հրեաներ
Կատեգորիա:Էսպերանտիստներ
Կատեգորիա:20-րդ դարի լեհեր
Գրան Կուրաժ

**Գրան Կուրաժ** (), ռուսակա մետալ խումբ, որը ստեղծվել է 1999 թվականին Բրոննիցայում։

## Պատմություն
Խումբը հիմնադրվել է Միխայիլ Բուգաևի կողմից 1999 թվականին։  Այդ ժամանակ խումբը հանդես է եկել միայն Բրոնիթսիում, այն սկսել է հռչակ ձեռք բերել միայն 2004 թվականին, երբ ձևավորվել է «ոսկե կազմը»։

2005 թվականին խումբը հաղթել է հեղինակավոր *«ProRock»* մրցույթում և դարձել Գրան պրիի դափնեկիր։

2006 թվականի սեպտեմբերի 20-ին խումբը թողարկել է իր «հավերժական խաղ» դեբյուտային ալբոմը, որը լավ է ընդունվել երկրպագուների և քննադատների կողմից։

2007 և 2008 թվականներին Գրան Կուրաժը հանդես է եկել հանրահայտ «Սլավա Ռոսիի» ռոք փառատոնում։ Այնտեղ ելույթ ունեցող մյուս խմբերն էին Master-ը, Black Obelisk-ը, Arteria-ն և Mavrin-ը։

2008 թվականին խումբը թողարկել է իր երկրորդ ալբոմը՝ «հույսի նոր լույս»-ը, որը, ըստ երաժշտական լրագրողների, դարձել է ռուսական ամենահայտնի մետալ երաժշտության թողարկումներից մեկը։ Ալբոմի ձայնագրման ժամանակ խումբը հրավիրել է բազմաթիվ հայտնի ռոք կատարողների, այդ թվում՝ Դմիտրի Բորիսենկովին, Սերգեյ Սերգեևին, Ալեքսանդր Անդրյուխինին և Դմիտրի Դեվեռգովին։

## Ծանոթագրություններ
Հովհաննես Թումանյանի փողոց (Կիև)

**Հովհաննես Թումանյանի փողոց** (), փողոց Ուկրաինայի մայրաքաղաք Կիևի Դնեպրովսկի շրջանի Լևոբերեժնի զանգվածում։ Ձգվում է Եվգենի Սվերստյուկի փողոցից դեպի Ֆլորենցիայի փողոց։ Անվանվել է ի պատիվ ամենայն հայոց բանաստեղծ Հովհաննես Թումանյանի։

## Պատմություն
Փողոցը սալիկապատվել է 1960-ական թվականներին։ Նախապես կոչվել է՝ Նովայա։ 1969 թվականին անվանակոչվել է Հովհաննես Թումանյանի փողոց, ի պատիվ հայ բանաստեղծ և գրող Հովհաննես Թումանյանի։

1980 թվականի օգոստոսի 9-ին փողոցի 8-րդ բնակելի շենքում բացվել է Լեոնիդ Բիկովի հուշատախտակը, ով ապրել էր այդ տանը 1975-1979 թվականներին։ Հուշատախտակի քանդակագործն է՝ Վալենտին Բորիսենկոն, իսկ ճարտարապետը՝ Լեոնիդ Կրավչուկը։

1997 թվականին Հովհաննես Թումանյանի և Փլորենցիայի փողոցների անկյունում հիմնադրվել է Սուրբ Հոգու եկեղեցին։

## Նշանավոր բնակիչներ
* Լեոնիդ Բիկով (1928-1979), խորհրդային ուկրաինացի դերասան և ռեժիսոր (փողոցի 8-րդ բնակելի շենք)։

## Տեսարժան վայրեր
* Սուրբ Հոգու եկեղեցի (Ուկրաինական ուղղափառ եկեղեցի).

## Աղբյուրներ
* Вулиці міста Києва: офіційний довідник 

## Ծանոթագրություններ

Կատեգորիա:Կիևի փողոցներ
Կարո Հալաբյանի հուշարձան (Մոսկվա)

**Կարո Հալաբյանի հուշարձան** (), հուշարձան Ռուսաստանի մայրաքաղաք Մոսկվայի Սոկոլ շրջանում, Մալի Պեսչանի նրբանցքում։ Նվիրված է հայ խորհրդային ճարտարապետ, ՀԽՍՀ արվեստի վաստակավոր գործիչ Կարո Հալաբյանին։ Հեղինակն է ՌԴ ժողովրդական նկարիչ, քանդակագործ Գեորգի Ֆրանգուլյանը։ Տեղադրվել է 2021 թվականի ապրիլին։

## Պատմություն
Հուշարձանը Ռուսաստանի Դաշնությունում Հայաստանի Հանրապետության դեսպանության նվերն է Մոսկվային, տեղադրվել է մայրաքաղաքի կառավարության աջակցությամբ։ Ծախսերը՝ 15 միլիոն ռուբլի, հոգացել է Հայաստանը։ Գաղափարի հեղինակը դեսպան Վարդան Տողանյանն է։ Արձանը պատրաստ է եղել դեռևս 2020 թվականին, սակայն բացման արարողությունը տեղի է ունեցել 2021 թվականի ապրիլի 27-ին։ Բացմանը ներկա են եղել հեղինակը՝ ՌԴ ժողովրդական նկարիչ, քանդակագործ Գեորգի Ֆրանգուլյանը, Հայ առաքելական եկեղեցու Ռուսաստանի և Նոր Նախիջևանի թեմի առաջնորդ Եզրաս արքեպիսկոպոս Ներսիսյանը, ճարտարապետ Աշոտ Թադևոսյանը, մշակույթի, գիտության և այլ ոլորտների գործիչներ։

Բացի հեղինակից և դեսպանից, ելույթ են ունեցել նաև Մոսկվայի արտաքին տնտեսական և միջազգային կապերի դեպարտամենտի ղեկավար Սերգեյ Չերյոմինը, Մոսկվայի Սոկոլ շրջանի ղեկավար Ալեքսեյ Բորիսենկոն, ճարտարապետի ծոռը՝ Գեորգի Մելքոնյանը։

Ըստ դեսպան Տողանյանի՝ «Կարո Հալաբյանի բրոնզե հուշարձանը ոչ միայն նվիրում է ճարտարապետի ստեղծագործական ժառանգությանը, այլև անձնավորում է մեր ժողովուրդների սերտ կապերը, խորհրդանշում է մեր ընդհանուր անցյալը և մեր համատեղ ապագան»։

## Տվյալներ
Արձանը տեղադրվել է Մալի Պեսչանի նրբանցքի թիվ 2 տան մոտ, սակայն նայում է Հալաբյան փողոցին։
* *Բարձրություն՝* 3 մետր
* *Նյութ՝* բրոնզ

## Հեղինակներ
* *Քանդակագործ՝* Գեորգի Ֆրանգուլյան
* *Ճարտարապետներ՝* Աշոտ Թադևոսյան, Անդրեյ Ֆրանգուլյան

## Ծանոթագրություններ

Կատեգորիա:Գեորգի Ֆրանգուլյանի քանդակներ
Կատեգորիա:Մոսկվայի հուշարձաններ
Բորիս Բաղդասարով

**Բորիս Բաղդասարով** (ռուս․ Борис Багдасаров, հունվարի 27, 1997, Աշխաբադ, Թուրքմենստան), հայ դերասան։

## Կենսագրություն
Ծնվել է 1997 թվականի Փետրվարի 27-ին Թուրքմենստանի Աշխաբադ քաղաքում։ Առաջին դասարան հաճախել է Հայաստանում, սովորել ռուսական թեքմամբ դպրոցում։ Ներկայիս դրությամբ բնակվում է Երևանում, հաճախ լինում Մոսկվայում։ Իրական ազգանունը եղել է Բաղդասարյան, սակայն պապը տեղափոխվել Է Ռուսաստան՝ դառնալով Բաղդասարով, ինչի արդյունքում շարունակել են Բաղդասարով կոչվել։

Սովորել է Աբել Աբելյանի դերասանական դպրոցում, որն ավարտելով մասնակցել է քասթինգի ու ստացել իր առաջին գլխավոր դերը։

## Ֆիլմագրություն

## Ծանոթագրություններ

## Արտաքին հղումներ
* facebook.com/b.bagdasarov- Ֆեյսբուքյան էջը
Հուանշի

**Հուանշի** (չին․ պարզ. 黄石, փինյին *Huángshí*), քաղաքային շրջան, ՉԺՀ-ի, Հուբեյ նահանգում։

## Պատմություն
Պատմականորեն այս տարածքները մտնում էին Դաե և Յանսին գավառների կազմի մեջ։ ՉԺՀ-ի կազմավորումից հետո, 1949 թվականին, ստեղծվեց Դաե Հատուկ շրջանը  (大冶专区), որի կազմի մեջ մտան այս գավառները, և միևնույն ժամանակ, Հուանշի գյուղի և Թելու համայնքի հիման վրա ստեղծվեց Դաե Արդյունաբերական և Լեռնահանքային Հատուկ Շրջանը  (大冶工矿特区)։ 1950 թվականի օգոստոսին Դաե Արդյունաբերական և Լեռնահանքային Հատուկ Շրջանը վերափոխվեց Հուանշի քաղաքի (黄石市), որն ուղղակիորեն ենթակա է Հուբեյ նահանգի իշխանություններին։

1952 թվականին Դաե Հատուկ շրջանը լուծարվեց, և Դաե ու Յանսին գավառները մտան Հուանգան Հատուկ շրջանի կազմի մեջ (黄冈专区)։ 1959 թվականի հունվարին Դաե գավառը տեղափոխվեց Հուանշի քաղաքի իշխանությունների ենթակայություն տակ, նույն տարվա դեկտեմբերին գավառը լուծարվեց, և նրա տարածքն ընդգրկվեց քաղաքի կազմի մեջ։ 1962 թվականին Հուանշի քաղաքի մաս կազմող Դաե գավառը վերահաստատվեց։

1965 թվականին Յանսին գավառը Հուանգան Հատուկ շրջանից տեղափոխվեց Սյանին Հատուկ շրջանի կազմի մեջ (咸宁专区)։ 1968 թվականին Սյանին Հատուկ շրջանը անվանափոխվեց, դառնալով Սյանին շրջան (咸宁地区)։

1994 թվականին Դաե գավառը վերափոխվեց քաղաքային գավառի։ 1997 թվականին Յանսին գավառը Սյանին շրջանի կազմից տեղափոխվեց Հուանշի քաղաքի իշխանությունների ենթակայության տակ։

## Վարչա-տարածքային բաժանում
Հուանշի քաղաքային շրջանը բաժանված է 4 շրջանի, 1 քաղաքային գավառի և 1 գավառի։

## Տնտեսություն
Շրջանի հյուսիսային մասը Չինաստանի լեռնահանքային արդյունաբերության և սև մետաղաձուլության կենտրոններից է։ Յանսին հարավային գավառն ավելի գյուղական է։

## Պատկերասրահ

File:Xinwupu-0035.JPG|Յանսին գավառի գյուղական տաճար
File:Daye-new-pagoda-0084.jpg|Դաեի նոր եղանակը
File:Yangxin Fushu River fishermen.jpg|Ֆուշուի գետի ափին, Յանսին գավառ
File:Zhengzong-Huajiang-Li-jia-gourou-dian-0094.jpg|Մսագործության մասնագիտացված խանութ, Սայալու շրջան
File:Tieshan-solar-water-heaters-0101.jpg|Տեշանի նոր միկրոշրջան, որը հագեցած է արևային ջրատաքացուցիչներով
File:Daye-NW-church-0093.jpg|Եկեղեցի Դաեի մատույցներում
File:Tianshi-zhi-wen-Xiuxian-wu-0085.jpg|Սպասարկման և առևտրի ձեռնարկություններ Դաեի կենտրոնում
File:Yangxin-County-cotton-field-0050.jpg|Բամբակյա դաշտ, Յանսին շրջան


## Ծանոթագրություններ

## Արտաքին հղումներ
* Հուանշի․ տեղեկություններ տարածքի, բնակչության և վարչատարածքային բաժանման փոփոխությունների պատմության մասին 行政区划网  կայքում

Կատեգորիա:Բնակավայրեր այբբենական կարգով
Կատեգորիա:Չինաստանի քաղաքներ
ԴՆԹ պարունակող վիրուսներ

**ԴՆԹ պարունակող վիրուսներ**, վիրուսներ,որոնց գենոմը ներկայացված է Դեզօքսիռիբոնուկլեինաթթվի միջոցով ։ԴՆԹ-ի կրկնապատկումը տեղի է ունենում ԴՆԹ-պոլիմերազ ֆերմենտի մասնակցությամբ։
մինի|Հեպատիտ B-ի կառուցվածքը
Այս վիրուսների գենոմային ԴՆԹ-ն կարող է լինել միաշղթա կամ երկշղթա և ունենալ գծային կամ օղակաձև տեսք։
Պատկեր:Hepatitis B virus 1.jpg|Հեպատիտ B 
Պատկեր:Canines Parvovirus.jpg|Շնային պարվովիրուս


## Ծանոթագրություններ

Կատեգորիա:ԴՆԹ
Կատեգորիա:ԴՆԹ վիրուսներ
Թակա Թոնի

** Թակա Թոնի ** (, ), խաղերի ճապոնացի դիզայներ, նկարազարդող, մանգակա և համակարգչային խաղերի մշակող։

## Կենսագրություն
Դիզայնի քոլեջն ավարտելուց հետո Թոնին սկսել է աշխատել գովազդային բիզնեսում։ Սակայն 1998 թվականին որոշել է դառնալ անիմեի և մանգայի նկարազարդող, այդ իսկ պատճառով հեռացել է գովազդային ոլորտից։ Հերթափոխի գործունեության հետ միասին Թոնին երկար ժամանակ աշխատել է որպես նկարիչ` ստեղծելով բազմաթիվ էրոգեններ, որտեղ կերպարներ է մշակել։ Սա նրան մեծ համբավ է բերել։ Նա նաև զգալի ներդրում է ունեցել JRPG Shining և Sega-ի կերպարների մշակման գործում։ Նա նաև սեփական RPM YK ընկերության սեփականատերն է։

## Աշխատանք
**Խաղեր**

* Tempest
* Room with Lina (  Rūmu wizu Rina)
* Shining Tears
* Shining Wind
* Shining Hearts
* Shining Blade
* Shining Ark
* Exstetra
* Shining Resonance

**Էրոգե**

* After…
* Arcana: Hikari to Yami no Extasis ( Arukana ~Hikari to yami no Ekusutashisu~)
* Fault!! (яп. フォルト！！ Foruto!!)
* Fault!! Service: Aratanaru Rival (）～新たなる恋敵（ライバル）～ Foruto!! Sābisu ~Aratanaru Raibaru~)
* Mitama: Shinobi ()
* Sora no Iro, Mizu no Iro
* Shinsou Genmukan ( Shinsō: Genmukan)
* Tsubasa no Hatameki ()
* Tsubasa no Hatameki: A Sound of her Wings (～A Sound of her wings～)
* Partner
* Partner: Sekai de Ichiban Taisetsu na Hito ({{lang-ja|Partner ～世界でいちばんたいせつなひと～)})
* Mitama: Shinobi ()
* Shinshou Genmukan ( Shinshō: Genmukan)
* France Shoujo: Une fille blanche (～Une fille blanche～ Furansu Shōjo ~Une fille blanche~)

**Կարճ պատմվածքներ**

* Karakuri Onigami Akatsuki ()

**Դոջինշի**

*  (*Stellvia of the Universe*)
* *Unfinished* (*Princess Crown*)
*  (*Ragnarok Online*)
* *Runar!* (*Mobile Suit Gundam Seed Destiny*)
*  («Блич»)
*  (*Zoids: Genesis*)
*  (*Fate/stay night*)
*  (*Zegapain*)
*  (*Hayate no Gotoku*)
*  (*Bamboo Blade*)
*  (*Macross Frontier*)
*  (*Clannad (игра)|Clannad*)

**Արթբուքի**

* Tony’s Art Works Graph I to IV (սահմանափակ տպագրությամբ, Թայվան)

Աղբյուրներ.

## Ծանոթագրություններ

## Արտաքին հղումներ
* 有限会社アールピーエム
* T2 ART WORKS
* 
* すぺじゃに共和国
* シャイニング・ティアーズ 
* シャイニング・ウィンド
* Shining World

Կատեգորիա:Հեռուստատեսային պրոդյուսերներ
Կատեգորիա:Ճապոնացի դիզայներներ
Կատեգորիա:Ճապոնացի նկարիչներ
Կատեգորիա:Ճապոնացի պատկերազարդողներ
Կատեգորիա:Մանգականեր
Դայնաների պահարան

**Դայնաների պահարան**, (), պահարան, որտեղ ամփոփված է լատվիացի բանահյուսագետ Կրիշյանիս Բարոնի հավաքած լատիշական ժողովրդական երգերի՝ դայնաների քարտադարանը։ Պահարանի բարձրությունը 160 սմ է, լայնությունը՝ 66 սմ, խորությունը՝ 42 սմ։ Պատրաստվել է 1880 թվականին Մոսկվայում, իր իսկ՝ Բարոնի նախագծի համաձայն (դրա անհրաժեշտությունն առաջացել էր այն բանից հետո, երբ արդեն անհնար էր դարձել հավաքածուն պահել ծխախոտի թղթի տուփի մեջ)։

Պահարանը կազմված է երկու մասից, երկուսում էլ 35-ական արկղ կա, դրանցից յուրաքանչյուրում՝ 20 բաժանմունք, ամեն մեկում՝ թղթի՝ 3×11 սմ չափս ունեցող 150-200 թերթիկ։ Պահարանի ներքևի մասում արխիվային նյութեր՝ նամակներ, անվանացանկեր պարունակող երեք մեծ արկղ է դրված։ Պահարանում ընդհանուր առմամբ պահվում է 268 815 թերթիկ, որոնց վրա գրառված են 4-8 տողանոց դայնաներ, ինչպես նաև՝ այլ տեքստեր, օրինակ՝ հանելուկներ, ասացվածքներ։

Կ. Բարոնի մահվանից հետո պահարանը պահվել է Ռիգայում՝ նրա հարազատների մոտ։ 1941 թվականին այն տեղափոխվել է լատվիական բանահյուսության պահուստարան, 1946-ին՝ Լատվիական ԽՍՀ գիտությունների նորաստեղծ ակադեմիայի գրականության, բանահյուսության և արվեստի ինստիտուտ, 1998-ին՝ լատվիական համալսարանի գրականության, բանահյուսության և արվեստի ինստիտուտ, 2014-ին՝ Լատվիայի ազգային գրադարան։

1997 թվականին սկսվել է պահարանում պահվող քարտադարանի դայնաների թվայնացումը։ 2002 թվականից դրանք ամբողջ ծավալով հասանելի են դարձել համացանցում՝ համապատասխան պաշտոնական կայքում։

2001 թվականին դայնաների պահարանը ճանաչվել է համաշխարհային նշանակություն ունեցող արժեք և ընդգրկվել ՅՈՒՆԵՍԿՕ-ի «Աշխարհի հիշողություն» ծրագրի գրանցամատյանում։

## Տես նաև
* Կրիշյանիս Բարոն
* Դայնա

## Ծանոթագրություններ

## Արտաքին հղումներ
* Պաշտոնական կայքէջը՝ |http://www.dainuskapis.lv/
* Dainu Skapis - Cabinet of Folksongs unesco.org

Կատեգորիա:1880 ստեղծագործություններ
Կատեգորիա:Ժողովրդական բանահյուսություն
Կատեգորիա:Լատվիայի արվեստ
Կատեգորիա:Լատվիայի մշակույթ